CELEX: 32021D1311
Language: hu
Date: 2021-07-30 00:00:00
Title: A Bizottság (EU) 2021/1311 végrehajtási határozata (2021. július 30.) a „Hrvatski Registar Brodova”-nak (horvát hajónyilvántartás) az (EU) 2016/1629 európai parlamenti és tanácsi irányelv szerinti, a belvízi hajók tekintetében illetékes hajóosztályozó társaságként való elismeréséről

2021.8.9.   
               
               
                  HU
               
               
                  Az Európai Unió Hivatalos Lapja
               
               
                  L 284/17
               
            
         A BIZOTTSÁG (EU) 2021/1311 VÉGREHAJTÁSI HATÁROZATA
         (2021. július 30.)
         a „Hrvatski Registar Brodova”-nak (horvát hajónyilvántartás) az (EU) 2016/1629 európai parlamenti és tanácsi irányelv szerinti, a belvízi hajók tekintetében illetékes hajóosztályozó társaságként való elismeréséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belvízi hajókra vonatkozó műszaki követelmények megállapításáról, a 2009/100/EK irányelv módosításáról és a 2006/87/EK irányelv hatályon kívül helyezéséről szóló, 2016. szeptember 14-i (EU) 2016/1629 európai parlamenti és tanácsi irányelvre (1) és különösen annak 21. cikke (1) bekezdésére,
         A belvízi áru- és személyszállításra vonatkozó nemzeti hajóvezetői bizonyítványok kölcsönös elismeréséről szóló, 1991. december 16-i 91/672/EGK tanácsi irányelv (2) 7. cikke alapján létrehozott bizottsággal folytatott konzultációt követően,
         mivel:
         
                     (1)
                  
                  
                     Horvátország kérelmet nyújtott be a Bizottsághoz a „Hrvatski Registar Brodova”-nak (a továbbiakban: HRB) az (EU) 2016/1629 irányelv szerinti hajóosztályozó társaságként való elismerése iránt.
                  
               
                     (2)
                  
                  
                     Horvátország benyújtotta továbbá a szükséges információkat és dokumentumokat ahhoz, hogy a Bizottság ellenőrizni tudja, hogy az elismerés feltételei teljesülnek-e.
                  
               
                     (3)
                  
                  
                     mivel a Rajnai Hajózási Központi Bizottság (CCNR) jelentős szakértelmet szerzett a belvízi hajókra vonatkozó műszaki követelmények kidolgozása és aktualizálása terén, továbbá az e területre vonatkozó egységes követelmények kidolgozásának előmozdítása érdekében, a Bizottság felkérte a CCNR titkárságát, hogy készítsen jelentést a HRB-re vonatkozó adatok műszaki elemzésének megkönnyítése céljából.
                  
               
                     (4)
                  
                  
                     A Bizottság az elismerés iránti kérelmet kísérő információk és dokumentáció értékelését követően, amelyben figyelembe vette a CCNR titkársága által készített jelentést, arra a következtetésre jutott, hogy a HRB megfelel az (EU) 2016/1629 irányelv VI. mellékletében meghatározott kritériumoknak,
                  
               ELFOGADTA EZT A HATÁROZATOT:
         
            1. cikk
            A „Hrvatski Registar Brodova” az (EU) 2016/1629 irányelv szerinti, a belvízi hajók tekintetében illetékes hajóosztályozó társaságként elismert szervezet.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2021. július 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 252., 2016.9.16., 118. o..
         
            (2)  HL L 373., 1991.12.31., 29. o..